b'\n_START_ARTICLE_\nAmanda Pilke\n_START_PARAGRAPH_\nAmanda Pilke (s. 2. toukokuuta 1990 Joensuu) on suomalainen n\xc3\xa4yttelij\xc3\xa4._NEWLINE_Pilke n\xc3\xa4ytteli yht\xc3\xa4 Helmi\xc3\xa4 ja sikoja -elokuvan (2003) p\xc3\xa4\xc3\xa4rooleista. H\xc3\xa4nen roolihahmonsa oli tenavat\xc3\xa4hti Saara. Pilke oli my\xc3\xb6s Jonnan roolissa Karjalan kunnailla -televisiosarjassa, joka alkoi marraskuussa 2007 Yle TV2:ssa. Aleksi M\xc3\xa4kel\xc3\xa4n \xc3\x84l\xc3\xa4 unta n\xc3\xa4\xc3\xa4 -televisioelokuvassa h\xc3\xa4n oli yhdess\xc3\xa4 p\xc3\xa4\xc3\xa4osista, kuten my\xc3\xb6s Dome Karukosken Kielletty hedelm\xc3\xa4 -elokuvassa. H\xc3\xa4nell\xc3\xa4 on Millan rooli Aku Louhimiehen ohjaamassa elokuvassa Vuosaari (2012). Lis\xc3\xa4ksi Pilke esiintyy Zaran roolissa Puhdistus-elokuvassa (2012)._NEWLINE_Pilke voitti osastaan Kielletyss\xc3\xa4 hedelm\xc3\xa4ss\xc3\xa4 Parhaan naissivuosan Jussi-palkinnon vuonna 2010.'